ΓΡΑΠΤΗ ΕΡΩΤΗΣΗ E-3235/02

υποβολή: Sebastiano Musumeci (UEN), Cristiana Muscardini (UEN)και Franz Turchi (UEN) προς την Επιτροπή

(15 Νοεμβρίου 2002)

Θέμα: Αίτνα

Η έκρηξη του ηφαιστείου της Αίτνας αφενός αποδεικνύει την έλλειψη γνώσεων του ανθρώπου για τα τελλουρικά φαινόμενα και τα ηφαίστεια, αφετέρου δε έχει σοβαρές επιπτώσεις στις οικονομικές δραστηριότητες της περιοχής που είναι κυρίως γεωργικής και τουριστικής φύσης.

Το κλείσιμο του αεροδρομίου διέκοψε εντελώς την τουριστική κίνηση που παρουσιάζει σήμερα 90 % ακυρώσεις κρατήσεων.

Λαμβάνονταςπόψη ότι στα άμεσα θύματα από το σεισμό στο Santa Venerina και Giarre, προστίθεται ένας μεγάλος αριθμός εργαζομένων που έχουν πληγεί από σοβαρή οικονομική κρίση, μπορεί η Επιτροπή να διαθέσει άμεσα πόρους από το ταμείο για τις περιπτώσεις καταστροφών που πρόσφατα έχει συμπεριληφθεί στον προϋπολογισμό του ΕΚ, για τους άστεγους κατοίκους της Santa Venerina, Giarre και των γειτονικών περιοχών·

Σκοπεύει η Επιτροπή να δημιουργήσει μια ευρωπαϊκήπηρεσία που να μην ασχολείται μόνο με τα έκτακτα φαινόμενα αλλά, που θα παρατηρεί αδιάκοπα τα ηφαίστεια και τα σεισμικά φαινόμενα·

Μπορεί η Επιτροπή να μεριμνήσει ώστε η Σικελία να μην περιθωριοποιηθεί λόγω του πανικού για ένα φαινόμενο πουπάρχει εδώ και 50 000 χρόνια και πρέπει να αντιμετωπισθεί ως ένα απλό συμβάν·

Απάντηση του κ. Barnier εξ ονόματος της Επιτροπής

(28 Ιανουαρίου 2003)

Η Επιτροπή εκφράζει τη συμπάθειά της στους κατοίκους της Santa Verenna και της Gierra καθώς και στους κατοίκους των γειτονικών περιοχών πουπέστησαν σοβαρά πλήγματα από την πρόσφατη έκρηξη της Αίτνας.

Είναι μάλιστα διατεθειμένη, προκειμένου να βοηθήσει αυτές τις περιοχές, να εξετάσει οποιοδήποτε αίτημα των ιταλικών αρχών που έχει ως στόχο να αναθεωρηθεί το επιχειρησιακό πρόγραμμα της περιφέρειας της Σικελίας. Κατά το παρελθόν η Επιτροπή ανταποκρίθηκε θετικά στα αιτήματα των περιοχών που επλήγησαν από φυσικές καταστροφές, οι οποίες της είχαν ζητήσει να επιδειχθεί ευελιξία όσον αφορά την χρησιμοποίηση της διαρθρωτικών ταμείων με βάση την ισχύουσα διαδικασία. Θα μπορούσαν ενδεχομένως να διατεθούν και πρόσθετοι πόροι στο πλαίσιο του αποθεματικού απόδοσης. Από το 2004 το αποθεματικό αυτό θα διατίθεται στο πρόγραμμαπό τον όρο ότι θα είναι θετική η ενδιάμεση αξιολόγηση.

Η περιφέρεια της Σικελίας μπορεί να χρησιμοποιήσει επίσης το μέτρο 4.15 δράση Γ) του περιφερειακού επιχειρησιακού προγράμματος 2000-2006 στο πλαίσιο του στόχου 1 των Διαρθρωτικών Ταμείων, το οποίο συγχρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) — τμήμα Προσανατολισμού. Το μέτρο αυτό προβλέπει τη δυνατότητα παρέμβασης, σε περίπτωση φυσικής καταστροφής, για επενδύσεις σεποδομές, εκτός των γεωργικών εκμεταλλεύσεων, οι οποίες θα είναι απαραίτητες για την προστασία της παραγωγής, καθώς και για επενδύσεις που έχουν ως στόχο την ανάκτηση και την ανασύσταση των πολυετών καλλιεργειών, του ζωϊκού κεφαλαίου, των κτιρίων και τωνποδομών, των μηχανών και του εξοπλισμού. Η διαθέσιμη δημόσια ενίσχυση ανέρχεται σε 20 εκατ. ευρώ, εκ των οποίων τα 10,4 εκατ. ευρώ αποτελούν συνεισφορά του ΕΓΤΠΕ.

Εξάλλου, οι ιταλικές αρχές ζήτησαν πρόσφατα από την Επιτροπή να κινητοποιήσει το ταμείο αλληλεγγύης της Ευρωπαϊκής Ένωσης(1). Οιπηρεσίες της Επιτροπής εξετάζουν προς το παρόν αυτό το αίτημα. Εάν θεωρήσουν ότι το αίτημα αυτό πληροί τους όρους του κανονισμού με το οποίο ιδρύθηκε το εν λόγω ταμείο, η Επιτροπή θα προτείνει το συντομότερο δυνατό στην αρμόδια για τον προϋπολογισμό αρχή ένα συμπληρωματικό και διορθωτικό προϋπολογισμό για την κινητοποίηση του ποσού της ενίσχυσης που θα κριθεί αναγκαίο.

Όσον αφορά τις κρατικές ενισχύσεις, το άρθρο 87 παράγραφος 2 στοιχείο β) της συνθήκη προβλέπει ότι επιτρέπονται οι ενισχύσεις για την επανόρθωση ζημιών που προκαλούνται από θεομηνίες ή από άλλα έκτακτα περιστατικά. Κατά συνέπεια η Επιτροπή εγκρίνει τις ενισχύσεις ώστε να καλύπτονται κατά 100 % οι ζημιές που προκαλούνται από τις θεομηνίες.

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου όσον αφορά την ανάγκη τακτικής παρακολούθησης της Αίτνας. Το Κοινό Κέντρο Έρευνών (ΚΚΕρ) είναι πράγματι σε θέση να παράσχει την επιστημονική τουποστήριξη γιάυτή την παρακολούθηση που θα αφορά δύο τομείς: το τροποσφαιρικό αερόλυμα και τις μετακινήσεις της γης που προκύπτουν από την ηφαιστειακή δραστηριότητα. Οι εργασίες του ΚΚΕρ, οι οποίες γίνονται σε συνεργασία με το Πολυτεχνείο του Μιλάνου, μπορούν πράγματι να συμβάλουν στη δημιουργία ενός συστήματος συνεχούς παρακολούθησης το οποίο θα διαχειρίζονται οι ιταλικές αρχές.

(1) Κανονισμός του Συμβουλίου (ΕΚ) αριθ. 2012/2002 της 11ης Νοεμβρίου 2002 για την δημιουργία ενός Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002.